sinarproject/legisdata huggingface dataset:
Pertanyaan 91: ISU BANJIR DI BLUEWATER ESTATE SERI KEMBANGAN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN EAN YONG HIAN WAH (N28 SERI KEMBANGAN)
Jawapan oleh: Y.A.B. Dato' Menteri Besar

Y.B. TUAN EAN YONG HIAN WAH

Bagaimana dan bila Kerajaan Negeri dapat menyelesaikan isu banjir di Bluewater Estate Seri Kembangan?

Y.A.B. Dato' Menteri Besar

a) Kawasan Bluewater Estate berada di dalam Lembangan Sungai Kuyoh. Aliran air dari Bluewater Estate mengalir masuk ke Sungai Patiliat. Kesan aliran balik Sungai Kuyoh menyebabkan Sungai Patiliat mengalami limpahan dan menyebabkan banjir di kawasan Bluewater Estate.

Jabatan ini telah mengambil tindakan jangka pendek dan jangka panjang seperti berikut:

Tindakan Jangka Masa Pendek:

1. Menjalankan kerja-kerja penyelenggaraan berkala ke atas Sungai Patiliat setiap tahun bermula dari tahun 2019. Skop kerja yang dijalankan adalah pengorekan sungai, pemotongan rumput dan pembersihan sampah dan dibuat sebanyak 12 pusingan setahun.

2. Menjalankan kerja-kerja penyenggaraan berkala ke atas kolam takungan bluewater setiap tahun bermula dari tahun 2019. Skop kerja yang dijalankan adalah pengorekan kolam (Desilting), pemotongan rumput dan pembersihan sampah dan dibuat sebanyak 12 pusingan setahun.

Tindakan jangka masa panjang:

1. Melaksanakan kerja-kerja menaiktaraf kolam takungan bluewater. Jabatan sedang menyediakan kajian dan pelan rekabentuk dan dijangka siap pada fizikal akan dimulakan sebaik sahaja Februari 2021. Kerja-kerja rekabentuk siap dan tertakluk kepada kelulusan peruntukan tahun 2021.

2. Pelaksanaan projek tebatan banjir Sungai Kuyoh melalui peruntukan persekutuan dengan kos projek sebanyak RM 400 juta telah diluluskan. terkini projek adalah dalam peringkat pelantikan perunding Status

rekabentuk. Projek akan ditender pada 2021 dan dijangka akan disiapkan pada Tahun 2024 (Tempoh pelaksanaan projek – 3 Tahun).